LidanRubinov/Halacha-QA huggingface dataset:
שאלה: שימוש בגדר בשביל רשת למנגל בלי טבילה : בצבא רצינו לעשות על האש, ולא הייתה לנו רשת למנגל. הרס"ר הלך לחפש וחזר עם. חתיכת גדר! התלבטנו האם מותר להשתמש בה ככה או שחייבים להטביל אותה, מה הרב אומר?
תשובה: חתיכת הגדר מותרת בשימוש כרשת ללא הטבלה. חיוב טבילת כלים הוא רק על כלי סעודה, כלומר כלים שמיועדים לשימוש אוכל (לאכילה מהם או לבשל בהם, אם האוכל בא במגע עם הכלי). מכיון שהגדר לא יוצרה כדי לשמש כרשת, ואתם אלה שהפכתם אותה לרשת, היא אינה חייבת בטבילה. כמו כן, כלים חד פעמיים פטורים מהטבלת כלים. כולל הלכה ישיבת בית אל
שאלה: ריבית בממון שעלה כסף רב: האם הרב יוכל להרחיב בהבדל שבין שני המקרים? מדוע הראשון, מותר והוכר כהוצאות. ואילו במקרה השני אין אנו רואים את זה כהוצאות? לכבוד הרב. השאלה נשאלה בהמשך לשאלה "ריבית בממון שעלה כסף רב"
תשובה: : העיקרון ההלכתי הוא שאם ראובן הלוואה לשמעון מהכסף שלו למרות שלראובן עלה יותר כסף להשיג אותו הוא לא יכול לקחת ריבית ממי שנותן לו את הכסף. אולם אם ראובן כלל לא מוציא כסף בהלוואה מהבנק אלא יש לו כסף שמופקד בבנק והוא אומר לחבירו אני מוכן לתת לך מהכסף שיש לי בבנק שלא נותן לי כסף בהלוואה אלא מהכסף שלי אני נותן לך אלא שכדי שהוא יתן לי את הכסף שלי המופקד אצלי צריך לשלם עמלה בכדי להעביר את הכסף אלי הכסף הזה אינו מוגדר כריבית ולכן אני יכול לתבוע אותו ממי שעשיתי זאת בשליחותו. יש מתירים גם במקרה הראשון מכיון שהיום הכסף שאנו מקבלים מהבנק הם ניתנים לנו בדרך מותרת בהיתר עיסקא אין הכסף שנלקח מהבנק נחשב כנתינת ריבית. אולם יש שאמרו שכל עוד שהבנק אינו מכיר את האדם שבעבורו נלקח הכסף מוגדר הכסף שניתן ככסף של ראובן שכשהוא נותן אותו לשמעון ללא היתר עיסקא יש כאן ריבית.
שאלה: חסה בשבת: הרב, האם יש בעיה להשרות חסה במים וסבון בשבת- הן מצד הלכלוך שמתנקה ממנו והן מצד חרקים (בורר או לא מתכוון פסיק רישא של הריגת החרקים)?
תשובה: וברכת ד' חסה רגילה אין להשרות במים מכיוון שיש שם חרקים ויש בכך נטילת נשמה, אבל בחסות שעומדות תחת פקוח טוב ומסודר הרי זה ספק אם יש כלל ואם הן חיות, ולכן אפשר להקל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: החזרה בשבת: על התשובה. אך אני נוהג לפי הפוסקים שסוברים שאסור להניח דבר ישירות על הפלטה. האם יהיה מותר? השאלה נשאלה בהמשך לשאלה "החזרה בשבת"
תשובה: גם לפי דעה זו מותר מפני שבתוך הסיר אינו פחות טוב ממכסה של סיר, או רשת,או אפילו נייר כסף מספיק.
שאלה: אוכל לח שחומם על פלטה: הרב סליחה על לקיחת הזמן, רציתי לשאול, משפחתי לא מקפידה על חימום מאכל עם רוטב, ושאלתי איזה רב והוא אמר לי שבגלל שיש בזה מחלוקת אני צריך להוציא את הדג ולאכול בלי הרוטב וככה זה מותר אפילו אם אני נוהג לשיטת הרב אליהו. האם ככה צריך לנהוג? השאלה נשאלה בהמשך לשאלה "הלכות שונות"
תשובה: אם זה משום כיבוד אב ואם אפשר להקל כמו שהורה לך הרב.
שאלה: ת עבור נסיעה בשבת: אני עובד בעבודת אבטחה שיש בה משום פיקוח נפש. אני נוהג לעבוד בשבתות. יש לי היתר לגבי זה. עד לאחרונה ההסעה לעבודה וממנה התבצעה ע"י חברת מוניות שנשכרה ע"י חברת האבטחה שאני עובד בה, והת היה מתבצע ע"י חברת האבטחה בסוף החודש. הנהגים היו גויים. כעת העניינים השתנו, ועל מנת להגיע לעבודה אני צריך להזמין מונית באופן אישי וכמובן לשלם לו כל נסיעה (בתוך השבת). השאלה שלי היא מה עלי לעשות? מהם הדינים לגבי נסיעה ע"י נהג יהודי? מהם הדינים לגבי ת עבור נסיעה בשבת והזמנת מונית בשבת? ניתן להגיע להסכם עם נהג מונית יהודי שיקח אותי לעבודה בשבתות ויחזיר אותי הביתה בסוף המשמרת ואשלם לו ביום חול?
תשובה: הת הוא השאלה הקלה כסף הינו מוקצה ואיסורו מדרבנן ומותר לצורך איסורי דרבנן, אך אין צורך אפשר להגיע להסכם שיסיעו אותך ותשלם להם בחול. הבעיה הגדולה זו הנסיעה הלוך ועוד יותר חזור. הטוב והנכון לבקש נהג אינו יהודי קבוע אשר עובד בחברת מוניות שייקח אותך קבוע.
שאלה: בושם על הגוף בשבת: הרב אמר שהרב אליהו זצ"ל אסר מכיוון שהוא פוסק על פי הבא"ח. גם אני חשבתי ככה אבל איזה חבר שלי הראה לי צילום מהספר מאמר מרדכי על שבת ששם הרב אליהו כותב שלמסקנה ישר על הגוף מותר לשים, למרות שהבן איש חי אוסר, ורק על בגד יש לאסור. אז האם מותר בשבת.? (על הגוף כמובן) וממש סליחה על לקיחת הזמן.! השאלה נשאלה בהמשך לשאלה "הלכות שונות"
תשובה: מעיקר הדין הדבר מותר ורק לחומרא אסר הבן איש חי. במקום שיש צער (מפני ריח לא נעים) היקל הרב אליהו זצ"ל לנהוג כעיקר הדין.
שאלה: חשיבה עצמית או סמכות רבנית: הרב, האם אחרי בירור שכלי ומעמיק של סוגיה בעיון או באמונה או אפילו בהלכה הגעתי למסקנה מסוימת והרב שלי לא סובר ככה ואני לא מצליח להבין אותו והכי מסתדר לי בשכל כפי המסקנה שלי. האם אני חייב להסכים ולחשוב כמו הרב שלי או שאני יכול להישאר עם הדעה והמסקנה שלי? אם אני חייב, מה העניין של מחשבה עצמית, של בירור מעמיק ושימוש בשכלי ובכוחות שלי? אם לא מה העניין של "עשה לך רב"? וסליחה על ההפרעה.
תשובה: רק אם אתה תלמיד חכם היודע הלכה לפחות כמו הרב שלך אתה רשאי לפסוק (לעצמך! לא לאחרים) אחרת.
שאלה: חובה להצביע בבחירות?: למדתי כי יש מחלוקת בתנאים לגבי המלכת מלך, האם ישנה מצוות המלכת מלך מדאורייתא או מדרבנן. בנוסף ראיתי שע"פ הרמב"ם- כיום יש לממשלה סמכויות של מלך משום שהיא נבחרת ע"י העם. בעקבות זאת עלו לי 2 שאלות: 1) אם המלכת מלך היא חובה, האם מוטלת חובה להצביע בבחירות לממשלה? 2) אמנם הממשלה נבחרת ע"י העם (רובו ככולו?) אך חלק ניכר מעמנו לצערנו הרב אינו שומר תורה ומצוות, וכן הממשלה הנבחרת אינה פועלת ע"פ חוקי התורה. האם במקרה שכזה עדיין חלה חובה לציית לחוקי הממשלה - חוקי המדינה? וכן האם עלינו לנסות לשנות בכל דרך את הנבחרים, אם ע"י הפלת הממשלה וכדו כדי להגיע למצב של השפעת אנשי התורה בממשלה?
תשובה: הרמב"ם לא אומר זאת, אך השכל הישר אומר שבלי שלטון יש אנרכיה מסוכנת. זהו פיקוח נפש. אלמלא מוראה של מלכות איש את רעהו חייים בלעו. כמובן שצריך להשתדל שהשלטון יהיה ראוי ככל האפשר מבחינה מוסרית, רוחנית וכדו'- ולכן חובה להצביע.
שאלה: חסה בשבת- המשך: ומה בנוגע לבורר מעפר? הרי אפילו על חסה של חסלט יש עפר. השאלה נשאלה בהמשך לשאלה "חסה בשבת"
תשובה: וברכת ד' עיין בשמירת שבת לעניין ירקות וניקויים, ובחסות בד"כ זה לא דבוק בירקות וכמו כן בד"כ זה לאכילה מיידית. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הפסק טהרה ובדיקה בסוף שבעת הנקיים- המשך: הרי השו"ע אסר אם בדקו רק יום אחד, כי אז בזמנו לא היה בגד תחתון צמוד, אך כיום שיש, וזה מהוי כקינוח אז יש לנו ס"ס? השאלה נשאלה בהמשך לשאלה "הפסק טהרה ובדיקה בסוף שבעת הנקיים"
תשובה: לכתחילה צריך בדיקה בחורים וסדקים וזה לא קיים בבגד צמוד, לכן בשעת הדחק אשה עם מכות ופצעים סומכים להקל אבל לא באשה רגילה.
שאלה: חופה וקידושין בגולה: אני ובן זוגי שיחיה גרים בארה ב ומתכננים להתחתן כדת משה וישראל בה. השאלה שלי היא כיצד ניתן לקבל מידע מפורט עבור כל התהליך שאנחנו אמורים לבצע על מנת להתחתן כראוי על ידי רב מוסמך?
תשובה: ב"ה שלו-ם וברכה מזל טוב, שתזכו להקים בית רוחני שתשרה בו השכינה. תפנו לרב דתי אורתודקסי מוכר ששיך לאיגוד רבנים. צריך הוכחות על יהדות הרווקות. הרב חגי בר גיורא
שאלה: העברת קבר סנהדרין לאדמה: ביום שישי האחרון נפטר סבא שלי. בגלל קוצר זמן לפני כניסת שבת ולאחר שיחה עם נציג חברת קדישא בבית חולים בתל אביב שטען שקבורה סנהדרין היא תקינה ומאושרת על ידי ההלכה כקבורה יהודית - החליטו הילדים של סבא לקבור אותו בכוכים (בית עלמין ירקון). במחשבה לאחור היינו (לפחות אני ואמא שלי) כנראה מחליטים אחרת אם היינו מוכנים לזה, אך אי אפשר להחזיר זמן לאחור. אנחנו משפחה שמשתדלת לשמור מסורת אך לא דתית. היום דיברנו עם קרובת משפחה (בת דודה שלי) מארה"ב שהיא חסידית ודתיה שטענה שככה קוברים רק מצטט "יהודים מודרניים" ויש לקבור מחדש באדמה. הנושא מאוד רגיש לאמא שלי וכרגע בזמן השבעה היא שוב איבדה שקט נפשי לגבי נושא זה. האם יש לכם המלצה בנושא זה? האם מותר וכדאי להזיז קבר במקרים כאלה? אודה לכם מאוד על התשובה בהקדם
תשובה: ב"ה שלו-ם וברכה המקום ינחם אתכם בתוך שאר אבלי ציון וירושלים. הקבורה נעשתה על פי ההלכה, בעבר קברו במערות קבורה. לכן אין לשנות את הקבורה. מן השמים תנוחמו הרב חגי בר גיורא
שאלה: ברכת הנהנין בקול רם: האם אני מחוייב לברך ברכת הנהנין בקול רם כדי שהסובבים אותי יענו אמן? אשמח למקור. בכבוד השאלה נשאלה בהמשך לשאלה "ברכות בקול רם"
תשובה: אומרים ברכות בקול כדי שיענו אמן ולומדים זאת ממשה : יומא לז - כי שם ה' אקרא הבו גודל לאלוקינו. אמר להם משה לישראל, כשאני מברך ומזכיר שם השם יתברך אתם הבו גודל לאלוקינו בעניית אמן. ומובא במשנ"ב רטו, ט - גם כששומע ברכה ללא הזכרת השם נוהגים לענות אמן, כמו הרחמן.
שאלה: לטוס לחו"ל בסילבסטר: אני מעוניינת לטוס לחו"ל בתקופת הסילבסטר, אך לא במטרה לחגוג את הסילבסטר האם זה עדיין נחשב שאני חוגגת את החג? המטרה שלי היא להנות בלי שום קשר לחג של הנוצרים. האם זה מותר? אשמח לתשובה.
תשובה: אם אין שום קשר לחגאותיהם מותר לך ליסוע.
שאלה: נוסח תימני בקריאה בתורה: בית הכנסת יחידי בישוב,נוסח התפילה הוא ספרדי. אחד המתפללים הוא תימני,כשהוא עולה לתורה הוא קורא בנוסח תימני. חלק מהציבור טוען שהם לא מבינים את הקריאה. האם הוא מוציא אותנו ידי חובה?
תשובה: שאלות כאלה יש לפתור בתוך הקהילה בדרכי נעם ע"י רב הקהילה והמתפללים. לעצם הענין הוא מוציא אתכם ידי חובה. מי שיעקוב בחומש מילה מילה עם בעל הקורא בוודאי יבין את הקריאה.
שאלה: שאלה על מסכת סנהדרין -2 בעלי דין: הגמ בסנהדרין יז סוף ע"ב- מונה מה הם בעלי התפקידים שצריך שיהיו בעיר, כך שמגיעים ל120. אחד מהתפקידים הוא "2 בעלי דין". מדוע בדיני נפשות (בי"ד של 23) צריך 2 בעלי דין ולא סגי באחד, הרי אין זה דיני ממונות?
תשובה: לשואל אמנם יש מציאות בה נידון אדם באחת ממיתות בית דין על חטא שחטא, ובמקרה זה אכן אין שני בעלי דין, אך בדיני נפשות יש מצבים בהם אדם מעיד על חברו שהרג את הנפש וכדו', ובכגון זה ודאי צריך שני בעלי דין. וראה דברי יד רמ"ה שם. נאמנה
שאלה: מה צריך ללמוד בעשרה בטבת?: האם מותר לקרוא תהילים ושיר השירים ביום הצום? האם יש משהו ספציפי שאסור לקרוא ומשהו שצריך לקרוא ביום של הצום?
תשובה: מותר ללמוד הכל ויש עניין לעסוק בענייני תשובה והתחזקות שכן זהו עניינו של הצום, וכן לעסוק בחורבן ביהמ"ק וסיבותיו וכמיהה לבניינו בקרוב בע"ה.
שאלה: כהן מחלל שבת שנפטר- המשך 2: קבלנו בשמחה את חידושו של הרב, אך אולי ניתן לדייק שהשו"ע לא ס"ל,נשכן כתב בסימן שעג-כהן שפירשו אבותיו,ולא כתב -שהוא עצמו פירש,משמעות הדברים שכל מי שלא עושה מעשה עמו-אבותיו, לא נטמאים לו. מה דעת הרב על דבריי? השאלה נשאלה בהמשך לשאלה "כהן מחלל שבת שנפטר- המשך"
תשובה: זה מאוד מסוכן כי אז אפשר לומר שכל מי שאביו היה צדיק וחסיד ובנו יהודי בינוני אין להתאבל עליו וזה לא עולה על הדעת.
שאלה: ברכה על לימון: לימון חמוץ שאפילו על ידי הדחק אינו נאכל, ואדם קץ באכילתו מרוב חמיצותו, אין לברך עליו כלל, אבל לימון שאינו חמוץ כל כך, ונאכל על ידי הדחק, המנהג לברך עליו שהכל. ולימון מתוק שהחיך נהנה ממנו, מברך עליו העץ. האם הלימונים הרגילים שגדלים בארץ (החמוצים) נחשבים ללימון שאינו חמוץ כל כך הנאכל ע"י הדחק או ללימון שאדם קץ באכילתו?
תשובה: וברכת ד' לימון מצוי הוא נאכל על ידי הדחק וברכתו שהכל. צום העשירי לששון ולשמחה שבת בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הוספת שם של אח שנפטר: אחי התיאום נפטר לפני שנה מדום לב רווק ללא ילדים- אני נשוי פלוס 2 ואני רוצה להוסיף את שמו לשם שלי כשם שני האם מותר ואם כן מה עליי לעשות? תפילה? סעודה?
תשובה: אם אתה רוצה להביא תועלת לנשמתו תקבל עשיית מצוות (כמו צדקה) או לימוד תורה נוספים על מה שאתה עושה ותודיע שזה לזכותו בלבד. וכן כשתזכה לעושר תכתוב ספר תורה לע"נ וזה יותר טוב בהרבה משם בלבד ובכל אופן אפשר להוסיף את שמו בזמן עלייה לתורה בלי דבר נוסף.
שאלה: כרישה ללא חרקים: בהמשך לשאלה הקודמת אשמח לעזרת מכון התורה והארץ, האם מייצרים ומוכרים כרישה ללא תולעים? לפני ר"ה תמיד יש, אולם במהלך השנה אני לא מוצאת. אם אין-כיצד בודקים? השאלה נשאלה בהמשך לשאלה "בדיקת כרישה מתולעים"
תשובה: וברכת ד' א. לדעתי אין כעת גידולים מפוקחים. ב. הדרך לבדיקתו היא: 1. הסרת העלים. 2. הסרת השורש. 3. הפרדת עלים (כחצאי עיגול). 4. השיירתם ושפשופם במים. לבדוק שאין על העלים הללו תריפסים, כנימות, אקריות, להסיר כל דבר חשוד. כדאי להסתכל על כל עלה מול מקור אור או שמש. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: קם בלילה להתפנות : שליט"א : מה שאני נוהג לעשות כשאני קם בלילה להתפנות זה- נוטל ידיים ללא ברכה, מתפנה, שוב נוטל ידי, מהרהר על נטילת ידיים ואשר יצר. האם זה ר? ובבוקר מברך בקול כל הברכות.
תשובה: הקם בלילה להתפנות יטול ידיו שלוש פעמים לסירוגין  כמו בבוקר  אך לא יברך על הנטילה. לאחר שיתפנה יטול ידיו שוב ויברך רק אשר יצר. אין צורך להרהר את ברכת על נטילת ידים. כשקם בבוקר יטול ידיו ויברך כמו בכל בוקר.
שאלה: צליה בעוף: האם כאשר צולים עוף שנמלח כראוי ורואים דם צרור- מספיק לצלותו, וגם כאשר נשאר הדם מותר כי עבר צליה?
תשובה: ב"ה שלו-ם וברכה כאשר בשר הוכשר כדין: בשריה, מליחה והדחה או בצליה מותר לאכילה אף כאשר נשאר קצת מראה אדום(רשב"א, כף החיים ס"ז ט"ז). אם היה בבשר צרירות דם צריך לחתוך בצרירות לפני המליחה. לפני צליה לא צריך כי האש שואב את הדם. בשר שבושל בלי שחתכו בצרירות לפי הרמ"א צריך שיהיה בחתיכת הבשר פי 60 מהצרירות ואם אין שצריך להיות בסיר פי 60 מהחתיכה, ולפי השו"ע צריך להיות בכל הסיר פי 60 מהצרירות. הרב חגי בר גיורא
שאלה: לקחת חומר מקבלן שעובד אצלי: שילמתי לקבלן על שיפוץ אצלי בבית על עבודה וחומר וכל מה שצריך לשיפוץ מלכתחילה. החומר שהוא הביא (מלט וכו ) שהוא משתמש כדי לשפץ את הבית נמצאים פה תמיד. האם מותר לי לקחת קצת מהמלט וכד כדי להשתמש בו לצרכי?
תשובה: דין פרוטה כדין מאה - זהו גזל. תבקש רשות.
שאלה: עשרה בטבת ביום שישי: הרב, בנוגע לעשרה בטבת שחל השנה ביום שישי. א. האם עדיפה מנחה קטנה שבה יש נשיאת כפיים או מנחה גדולה שבכך ניתן לקבל זמן תוספת שבת רב יותר ומקסימום להגיע לברכת כוהנים אחרי שכבר התפללתי? ב. האם אפשר לקבל תוספת שבת (לכל דבר) ואח"כ לעלות לדוכן, כי יש דעות שמי שקיבל שבת אינו יכול לחזור ולהתפלל מנחה אם שכח יעלה ויבוא בר"ח או כל תוספת אחרת מעכבת? ג. האם אפשרי לשיר את עליכם ואשת חיל לאחר הקידוש בהנחה שיש מסובים שקשה עליהם הצום? ד. האם מעוברת פטורה מהצום (הכוונה לצומות הקלים) באופן מוחלט או רק כשהיא מרגישה חלשה? ושנזכה לראות בנחמת ירושלים.
תשובה: 1.עדיף מנחה קטנה במיוחד שהנך כהן. 2. תפילת מנחה צריכה להסתיים לפני שקיעת החמה, תוספת שבת מספיק אפילו 2 דקות טרם השקיעה.וטוב לקבל שבת בפה ובכך מקיימים את מצוות התוספת. 3. אם יש קושי אפשר. 4. נשים מעוברות או מניקות (שנתיים לאחר לידה אף שבפועל אינם מניקות) פטורות מהצום לחלוטין.
שאלה: עלוני שבת: אני מתפלל שחרית באופן קבוע בבי"כ ביישוב. בימי שישי בבוקר מביאים עלוני שבת ואפשר לקחת משם. האם גם בשבועות שאני נוסע לשבת להורים מותר לי לקחת את העלונים למרות שלא אהיה שם בשבת? מראש השאלה נשאלה בהמשך לשאלה "לקיחת עלוני שבת ללא רשות"
תשובה: מותר
שאלה: חובה לעזור לרכב שתקוע בצד הכביש?: לכבוד הרב, אני נהגת חדשה ואני רוצה לדעת האם החיוב לעזור לחמור שנפל בצד הדרך "לא-תראה את-חמור אחיך או שורו, נופל בדרך, והתעלמת, מהם: הקם תקים, עמו" (דברים כ"ב, ד ) הוא גם מחייב לעזור לרכב תקוע בצד הכביש? ואם כן, באיזה תנאים אני צריכה לעזור? אם אני בדרך לבית ספר, ואאחר ללימודים? מה אם אני לבד ואולי זה מסוכן? לרוב אנשים יש בטוח "לצד הדרך", האם זה פוטר אותי?
תשובה: שאלה יפה שאלת. התורה אכן מדברת גם בפרשת משפטים וגם בפרשת כי תצא על מצות אלו, "הקם תקים עמו" וכן "עזוב תעזוב עמו", כאשר אדם רואה את אחיו בדרך וזקוק לעזרה ציוותה התורה על האיש מישראל לעצור ולהושיט יד, עזרה לחבר. חכמים למדו שיש לעשות מצוה זו בנחת ובמאור פנים ובתשומת לב להגעה לתוצאה מועילה, שהסיוע אכן הועיל, ולא רק לסמן וי (כלשון העם ) על המצוה הזאת. לכן דרשו מכפילות הפסוקים "הקם תקים" ועזוב תעזוב" - אפילו מאה פעמים. וכן ציוו חכמים שלאחר הטעינה ילך עמו עד פרסה (ויש אומרים מיל- למעלה מקילומטר. ) בשביל לוודא שאכן המשא הועמס בצורה טובה על הבהמה ולא נפל שוב. אכן - בעת שאנו קוראים את דברי התורה, בדברה על בהמות ובעלי חיים, אנו יכולים לשאול את עצמנו האם מצוה זו נובעת דווקא מהדאגה לבהמה "צער בעלי חיים" או שמא אינה תלויה בזה ומחייבת כל סיוע לאחינו מישראל? והאמת היא שמצוה זו משלבת בתוכה את שני הערכים אך מכילה גם את כל אחד מהם לחוד. ומצאנו בספר ערוך השולחן לרבי יחיאל מיכל אפשטיין (1829 - 1908) חושן המשפט סימן רע"ב סעיף ח: "במדינתנו שנוסעים ומוליכים משא בעגלה, והסוס קשור בהעגלה,. וכן אם נשברה אופן מהעגלה או היד שהאופן מתגלגל בו, מחוייב לסייע ולתקן בכל מה שאפשר וללותו מעט שיראה שהולכת יפה וזהו גם כן ממצות פריקה וטעינה" הנה, אנו רואים דוגמה לכך שמצוה זו היא גם בתיקון העגלה ולא רק כדאגה לבעלי החיים. ובוודאי העזרה לאדם שנתקע עם רכבו בצד הדרך גם היא חלק ממצוה זו. אמנם חכמים דימו את גדרי המצוה הזאת למצוות השבת אבידה, שבה למדנו שהאדם מצווה לטרוח בטורח הגוף ובזמן היקר שיש לו להפנות ממנו לזולתו, אך אין הציווי כולל הפסד ממוני כהפסד שעות עבודה וכדו'. ולכן אמרו ח שמשיב האבידה יכול לדרוש מבעליה "שכר בטלה"(סכום שאדם היה מוכן לקבל ולהתבטל ולא לעבוד), על הפסד זמנו היקר שיכל לעבוד ולא עבד, ועסק בהשבת האבידה. למעשה - א. העצירה צריכה להיעשות במקום בטוח ללא חשש סכנה של תאונות דרכים ח"ו. ב. יש לעצור רק אם יש יכולת לעזור ולהועיל ולא סתם. ג. אם יגרם הפסד שאי אפשר להשיבו אין חיוב לעצור. ד. אם ישנו חשש סכנה (לדוג'- אישה לבדה במכונית בלילה חשוך ולא מזהה את הנהג התקוע.) אין לעצור. ה. לגבי שרותי דרך - כשאני רואה רכב בצד אינני יודע אם הוא מנוי על שרות כזה או לא, כמו כן לפעמים ממתינים זמן רב להגעת השירות ואפשר לעזור בקיצור זמן ההמתנה, לכן נראה שהמצוה עדיין קיימת גם בזמננו.
שאלה: הלכות שלג בשבת: הרב, בעקבות השלג שיורד, אשמח לדעת את ההלכות הנוגעות לשלג בשבת- הוא מוקצה, מותר לשחק בו, לדרוך עליו? אם יש עוד הלכות רלוונטיות לשלג, אשמח לדעת.
תשובה: א. לדעת רוב הפוסקים השלג אינו מוקצה. ב. אסור ליצור ממנו בשבת כדורים ובובות. מותר לזרוק כדור שלג שהוכן מבעוד יום, או סתם להרים גוש שלג ולזרוק בלי לדחוס ולגבש אותו. ג. אסור לרסק אותו במטרה לעשות מים, אבל מותר ללכת עליו למרות הריסוק הנעשה ממילא. ד. מותר לנער קלות בגד שיש עליו שלג. הרחבה: א. מוקצה. מהגמרא בערובין (מה ע"ב) נראה שנוזלים שמצב הצבירה שלהם השתנה בשבת עצמה וקיבלו מהות חדשה נחשבים כ"נולד" שהוא מוקצה, וכך פסק הרב פיינשטיין זצ"ל לגבי שלג שירד בשבת (אגרות משה ח"ה סי' כב,לז). אולם בשמירת שבת כהלכתה (מהדו' תשל"ט פט"ז סמ"ד ופ"י הערה יד) הקל בזה, משום שהשלג אינו נאכל כמות שהוא ומבחינה זו השינוי שנוצר בו מוריד מחשיבותו, ועוד, שהוא עתיד להימס ולחזור להיות מים, ולכן אינו 'נולד', וכן דעת הרב עובדיה זצ"ל (ילקוט יוסף סי' שח ס"י, עיין שם הערה יב) ופוסקים נוספים. כך נראה גם מפשטות הגמרא (שבת נא ע"ב) והשולחן ערוך (סי' שכ ס"ט), שדנו על ריסוק השלג ולא הוזכר שיש בו מוקצה אם ירד היום. לפיכך מסתבר לסמוך על רוב הפוסקים. ב. עשיית כדורים ובובות. לשון הרמב"ם (הל' שבת פ"ז ה"ו): "כל המקבץ חלק אל חלק ודיבק הכל עד שיעשו גוף אחד, הרי זה דומה לבנין". לאור זאת אסור לעשות כדורי שלג ובובות שלג. אמנם זהו בנין ארעי, ולכאורה זה כמו משחק לגו שמותר לדעת רוב הפוסקים, אבל משחק לגו דרכו לעשותו מראש לזמן קצר וזו תכליתו, ואילו בשלג לא מקובל לפרק אחר כך. ובתנאים שבהם הוא נוצר, מזג אויר קר מאוד, הבובה או הכדור יכולים להחזיק מעמד, ולכן הדבר אסור מדרבנן (שמירת שבת כהלכתה, שם  ובניגוד לעשיית קרח במקפיא, שאין בה משום בונה מכיוון שה'בניין' לא ראוי להחזיק מעמד בחום החדר). זריקת כדור שלג שהוכן מבעוד יום איננה 'סותר', מפני שזה כעין כלי רעוע שמותר לנפצו (שמירת שבת, שם, הערה קט). ג. ריסוק שלג והליכה עליו. ריסוק השלג הוא איסור 'מוליד', יצירת דבר חדש, אולם הליכה על השלג מותרת, משום שאין מטרתו לכך (שו"ע או"ח סי' שכ סעיפים ט, יא, יג). ד. ניעור בגד משלג. ניעור קל מוריד את פתיתי השלג שמונחים על גבי הבגד ולא נספגו בו, ומותר להסירם כשם שמותר להסיר נוצה שעל הבגד. ניעור חזק מוציא גם את המים שנספגו בבגד, וזהו איסור 'מלבן' (ביאור הלכה סי' שב ס"א ד"ה מן הטל).
שאלה: תולעים ומצע מנותק: 1. מה דין פטריות שגדלות בתוך כלים,האם התולעים ששרצו שם דינם כשורץ במחובר, והם מותרת? 2. האם במצב שגדלו אותם על חומר "קומפוסט", האם זה כשרצים במחובר? 3. ירקות שגדלו בגידולי מים או על חומר סלעי,מה ברכתם?
תשובה: 1. לא מעשי 2. לא מעשי. 3. נחלקו אחרונים, כבר כתבנו על כך, ובגידולים בחומר סלעי נראה שיש לברך את הברכה הרגילה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הסגת גבול: לכבוד הרב, יש מקרים שבהם הסגת גבול היא מותרת, אבל יש שאלה שהיא- האם מותר לאדם רק להעמיד חנותו או אומנותו ליד של חבירו או שמותר לו גם להשתמש בדרך הוזלת השער או בדרכים כיוצא בזה כדי למשוך את הלקוחות אליו. אשמח אם הרב יוכל לענות על שאלה זו, ואם יוכל לרשום מהו המקור המקרא לתשובתו. מראש(:
תשובה: כפי שמותר להעמיד חנותו או אומנותו ליד של חבירו באופן שאינו גורם לעסק חברו לפשוט רגל, כך מותר להשתמש באמצעים שונים על מנת למשוך אליו לקוחות, כפי שפסק השו"ע בחו"מ סימן רכח סעיף יח כדברי חכמים במסכת בבא בתרא דף כא ע"ב. "מותר לחנוני לחלק קליות ואגוזים לתינוקות כדי להרגילם שיקנו ממנו". כמו כן מותר להוזיל את השער כדי למשוך לקוחות כפי שפסק השו"ע שם "וכן יכול למכור בזול יותר מהשער כדי שיקנו ממנו ואין בני השוק יכולים לעכב עליו". אמנם הפתחי תשובה בסימן קנו ס"ק ח מזכיר את תשובת הפנים מאירות שבמקום שיש שער קבוע, והורדת המחיר לא יגרום להוזלה כללית של השער, אסור למכור בזול יותר כשהחפץ זהה לחפצים הנמכרים על ידי אחרים. הרב מרדכי גרוס.
שאלה: נטילה של הבוקר- מותר גם אחרי השירותים?: לכם על כל התשובות שאתם עונים לי כי התשובות האלו מאד חשובות לי כדי שאני לא יעשה שום טעות בעתיד. יש לי עוד שאלה: 1. כל בוקר אני עושה נטילת ידיים אבל לפעמים שאני כמה אני לא יכולה להיתאפק והולכת לשירותים שוטפת את הידיים טוב טוב ואז עושה נטילת ידיים, האם זה ר שאני עושה נטילת ידיים אחרי שאני יוצאת מהשירותים או שחייב לעשות את זה לפני שאני נכנסת לשירותים? 2. מותר לעשות נטילת ידיים מתי שיש כלים בכיור או שחייב שהכיור יהיה ריק? אני מאד מודה לכם.
תשובה: יש ליטול ידים לפני שהולכים לשירותים. זה זמן מועט מאוד ואפשר לדחות את ההליכה לשירותים מעט. עדיף לא ליטול ידיים על כלים בכיור. אם אין כיור אחר אפשר אולם טוב לשטוף את הכלים לפני השימוש.  מה שבדרך כלל עושים
שאלה: אורז מתובל במרק עוף בשרי: האם אורז שאני מתבלת עם אבקת מרק עוף בשרי הוא בחזקת בשרי? האם יש להמתין 6 שעות בין אכילת האורז לבין אכילת מאכל חלבי? מראש
תשובה: האורז נעשה בשרי ויש להמתין.
שאלה: מתקן צ פס להטבלה : שליט"א יש לי מכשיר צ פס חדש הרשת מתפרקת אפשר להטבילה אבל המתקן שבו השמן הוא מקשה אחת אי אפשר להטביל, מה עושים?
תשובה: כל הנוגע באוכל נדרש להטבילו. אם אי אפשר להטביל ולתת לו להתייבש למספר ימים- ניתן לתת אותו במתנה לאינו יהודי ולהשאילו ממנו.
שאלה: מזוזה במקום המשמש גם ככניסה למקלחת: בביתי, בין שני חדרים, ישנו חדרון 1.70 1.20 שבו יש מקלחת שנסגרת בדלתות פלסטיק באופן שאם יסגרו את הדלתות לא רואים את המקלחת. אבל ההכנה למקלחת נעשת בחדרון. עוד נמצא באותו חדרון שירותים שגם הם נסגרים עם דלת. כלומר החדרון עצמו מהווה כפתח לשירותים ולמקלחת. והכיור נמצא בחדרון עצמו. ובחדרון נמצאים מכונת כביסה ומייבש כביסה. נדגיש שוב. החדרון מהווה כמעבר פנימי בין שני חדרים. דוגמא לדבר אפשר לראות בהרבה פנימיות. שכל שני חדרים מחוברים ע"י חדרון שיש בו 2 כיורים ומקלחת ושירותים עם דלת. האם ואיפה צריך לשים מזוזות.
תשובה: לשואלת, ברור שהחדרון מצד עצמו אינו חייב במזוזה, הן בגלל שימושו, שהוא כמבואה לשירותים ולאמבטיה וגם מתארגנים בו לקראת המקלחת, והן בגלל גודלו, שהוא פחות מארבע על ארבע אמות. גם אי אפשר לקבוע בו מזוזה עבור החדרים האחרים שהוא עובר ביניהם, מפני שאי אפשר שהמזוזה תהיה גלויה במקום שבו מתארגנים למקלחת (שו"ע יו"ד סי' רפו ס"ב, וראו גם 'חובת הדר' פ"ה ס"ג). אם החדרים האחרים הם חדרי מגורים לכל דבר, ומצד עצמם הם חייבים במזוזה, צריך לחפש פתרון אחר איך לקבוע להם מזוזה. אם הבנתי נכון, יש דלתות שמפרידות בין החדרים הללו לבין החדרון ודלתות אלו סגורות בזמן שמתארגנים למקלחת בחדרון. אם כך, ניתן לקבוע את המזוזה מהצד הפנימי של הדלת, לכיוון החדרים הללו. אמנם לכתחילה יש לקבוע מזוזה מהצד החיצוני של הדלת, אבל בלית ברירה ניתן לקבוע מבפנים לדלת  לפי עדות המזרח, הנוהגות כשולחן ערוך - דווקא ללא ברכה, ואילו האשכנזים הנוהגים לפי הרמ"א - יכולים גם לברך (ראו בשו"ע יו"ד סי' רפט ס"ב וש"ך סק"ג. על פתרון זה למזוזה כשבצד החיצוני יש שימושים לא מכובדים ראו בש"ך סי' רפו סק"י ובערוך השלחן שם סי"א).
שאלה: המשך. צניעות במכנסיים: הרב!! התפעלתי מאוד ממכתב התשובה שהתייחס להכל! ותזכה לעזור לעוד הרבה:) השאלה נשאלה בהמשך לשאלה "צניעות במכנסיים"
תשובה: על התגובה, שמחתי שזכיתי לעזור לך, ואשמח תמיד לעזור. שתהיה לך המון הצלחה בהמשך הדרך. הרב יצחק גרינבלט.
שאלה: חוסר משמעת בהנחת תפילין: אני מאוד רוצה להניח כל יום תפילין להכנס יותר לדת ולאט לאט לחזור בתשובה הבעיה העיקרתי שלי היא כושר התמדה אני מאוד מוותר לעצמי בקלות אומר יאלה לא נורא מחר עוד מעט דוחה ודוחה וזה מלווה אותי כמעט בכל דבר אתם הרבנים, הרב הייתי מאוד רוצה לקבל תשובה וכיוון לפתרון שאוכל להתמודד איתה ולא לוותר לעצמי בהנחה החילוני הפשוט
תשובה: ב"ה לך. מאוד שמחתי לקבל את מכתבך, לראות כמה אתה רוצה לקיים את המצווה הנפלאה הזו, מצוות התפילין. התפילין הן אוצר נפלא, אוצר עצום שכל מי שזוכה לקיים אותו מגלה כמה כל החיים מתרוממים, כמה קדושה יש במצווה הזו, קדושה שמשפיעה גם על המחשבות של האדם (בתפילין של ראש) וגם קדושה במעשים של האדם (המרומז בתפילין של יד) וכמובן השפעה גדולה על הלב של האדם (התפילין שמכוונות כנגד הלב). אבל הבעיה שלך מאוד מוכרת. לרוב רובם של האנשים קשה להתמיד, גם בדברים שהם מבינים שהם חשובים, וגם בדברים שהם באופן עקרוני רוצים אותם, קשה להם להתמיד, אז מה עושים? ברשותך אכתוב לך כמה דברים, וחשוב עליהם ותראה מה יקדם אותך ומה יעזור לך, ואם תרצה אשמח לחשוב על עוד דברים ולכתוב לך עוד, אם תרצה. א. ללמוד על התפילין, לימוד יום יומי מאוד מכניס את האדם למודעות. יש כיום ספרים שונים העוסקים בקדושתם ובגדלותם של התפילין, והעיסוק מאוד מחזק את האדם להתמיד ולקיים את המצווה. הלימוד הזה גם מאוד מקשר את האדם לתפילין וממילא הרצון לכך מתפתח, מרצון עקרוני, לרצון חי ששוטף את האדם, וממילא האדם לא ישכח, כמו הדברים החשובים ביותר לנו שאנו לא שוכחים, כי אנו מרגישים זאת כל הזמן. ב. לעשות לנו תמריצים. ישנם תמריצים מאוד פשוטים לביצוע ומאוד יעילים, לדוגמא להכין לעצמנו טבלה של התמדה, שבכל יום שאנו מניחים תפילין אנו מסמנים, ואנו קובעים לעצמנו שבתנאים מסויימים שאנו מגיעים ליעד שהצבנו לעצמנו, אנו נצ'פר את עצמנו, במשהו שיהיה לנו כיף, ואז מתחילים שוב עד שהדבר נהיה הרגל כל כך, שאנו לא נהיה צריכים לדברים כאלו. לא חייבים צ'ופרים גדולים, מספיק משהו שיתן תחושה טובה. אף שאולי זה נראה מעט ילדותי, אך כדי להתחזק במצוות חשוב לפעמים לגייס גם את הדברים האלו ולהשתמש בהם לדברים שאנו מאמינים ושואפים אליהם. ג. למנות מזכיר - מישהו שידחוף אותנו, בתזכורת יומית, בעידוד ועוד, שיהיה שותף והוא יעזור לנו. יש עוד רעיונות רבים, ושוב אשמח לעזור, ואף בדברים נוספים אשמח להיות בקשר ולעזור. תרגיש חופשי לכתוב ולשאול, ואשמח לעזור. הרב יצחק גרינבלט.
שאלה: כשרות כלים: כבוד הרב. חתכנו בטעות לזנייה בשרית (קרה) בסכין חלבית, שכמה שעות לפני כן השתמשנו בה למריחת חמאה. לא ידוע אם נשארה חמאה על הסכין. לאחר מכן הלזנייה חוממה במיקרוגל ב2 כיסויים. רצינו לשאול מה דינה של הצלחת שעליה חוממה הלזנייה? (צלחת חרסינה בשרית)
תשובה: הצלחת כשרה, ובמיוחד שהמאכל בשקית.